CELEX: 22011D0093
Language: sl
Date: 2011-07-20 00:00:00
Title: Sklep Skupnega odbora EGP št. 93/2011 z dne 20. julija 2011 o spremembah Priloge XX (Okolje) k Sporazumu EGP

6.10.2011   
            
            
               SL
            
            
               Uradni list Evropske unije
            
            
               L 262/65
            
         SKLEP SKUPNEGA ODBORA EGP
   št. 93/2011
   z dne 20. julija 2011
   o spremembah Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 87/2011 z dne 1. julija 2011 (1).
            
         
               (2)
            
            
               Sklep Komisije 2011/389/EU z dne 30. junija 2011 o količini pravic na ravni Unije iz člena 3e(3)(a) do (d) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (2) je treba vključiti v Sporazum.
            
         
               (3)
            
            
               V skladu s Prilogo XX Sporazuma je Nadzorni organ Efte v prilagoditvenem besedilu (be), pododstavek 1, točke 21al (Direktiva 2003/87/ES Evropskega parlamenta in Sveta) navedel podatke o skupnem številu pravic, številu pravic za dražbo, številu pravic v posebni rezervi in številu pravic, ki se dodelijo brezplačno, za lete znotraj ozemelj držav Efte in med njimi ter lete med državami Efte in tretjimi državami. Obseg pravic je bil določen aritmetično na podlagi podatkov o preteklih emisijah iz letalstva po Sklepu skupnega odbora EGP št. 87/2011 z dne 1. julija 2011 z uporabo enakih odstotkov, kot so bili uporabljeni za izračun skupnega števila pravic na ravni Unije, števila pravic za dražbo na ravni Unije, števila pravic v posebni rezervi na ravni Unije in števila pravic na ravni Unije, ki se dodelijo brezplačno.
            
         
               (4)
            
            
               V skladu z navedenim prilagoditvenim besedilom Skupni odbor EGP odloči o skupnem številu pravic na ravni Unije, številu pravic za dražbo, številu pravic v posebni rezervi in številu pravic, ki se dodelijo brezplačno, pri čemer bo ustrezne podatke o letih znotraj ozemelj držav Efte in med njimi ter letih med državami Efte in tretjimi državami dodal ustreznim podatkom na ravni Unije, ki so določeni v členih 1 do 4 Sklepa Komisije 2011/389/EU –
            
         SPREJEL NASLEDNJI SKLEP:
   Člen 1
   Za točko 21apb (Sklep Komisije 2011/149/EU) Priloge XX k Sporazumu se vstavi naslednja točka:
   
               „21apc.
            
            
               
                  32011 D 0389: Sklep Komisije 2011/389/EU z dne 30. junija 2011 o količini pravic na ravni Unije iz člena 3e(3)(a) do (d) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (UL L 173, 1.7.2011, str. 13).
               Za namene tega sporazuma veljajo določbe Sklepa z naslednjimi prilagoditvami:
               
                           (a)
                        
                        
                           v členu 1(1) se dodata naslednja odstavka:
                           ‚Skupno število pravic iz člena 3c(1) Direktive 2003/87/ES za obdobje od 1. januarja 2012 do 31. decembra 2012 za lete znotraj ozemelj držav Efte in med njimi ter lete med državami Efte in tretjimi državami je 1 885 617.
                           Skupno število pravic na ravni EGP iz člena 3c(1) Direktive 2003/87/ES za obdobje od 1. januarja 2012 do 31. decembra 2012 je 214 777 670.‘;
                        
                     
                           (b)
                        
                        
                           v členu 1(2) se dodata naslednja odstavka:
                           ‚Skupno število pravic iz člena 3c(2) Direktive 2003/87/ES za vsako leto obdobja od 1. januarja 2013 za lete znotraj ozemelj držav Efte in med njimi ter lete med državami Efte in tretjimi državami je 1 846 738.
                           Skupno število pravic na ravni EGP iz člena 3c(2) Direktive 2003/87/ES za vsako leto obdobja od 1. januarja 2013 je 210 349 264.‘;
                        
                     
                           (c)
                        
                        
                           v členu 2(1) se dodata naslednja odstavka:
                           ‚Skupno število pravic iz člena 3d(1) Direktive 2003/87/ES za vsako leto obdobja od 1. januarja 2012 do 31. decembra 2012 za lete znotraj ozemelj držav Efte in med njimi ter lete med državami Efte in tretjimi državami je 282 843.
                           Skupno število pravic na ravni EGP iz člena 3d(1) Direktive 2003/87/ES za obdobje od 1. januarja 2012 do 31. decembra 2012 je 32 216 651.‘;
                        
                     
                           (d)
                        
                        
                           v členu 2(2) se dodata naslednja odstavka:
                           ‚Skupno število pravic iz člena 3d(2) Direktive 2003/87/ES za vsako leto obdobja od 1. januarja 2013 za lete znotraj ozemelj držav Efte in med njimi ter lete med državami Efte in tretjimi državami je 277 011.
                           Skupno število pravic na ravni EGP iz člena 3d(2) Direktive 2003/87/ES za vsako leto obdobja od 1. januarja 2013 je 31 552 390.‘;
                        
                     
                           (e)
                        
                        
                           v členu 3 se dodata naslednja odstavka:
                           ‚Skupno število pravic iz člena 3f(1) Direktive 2003/87/ES za posebno rezervo za lete znotraj ozemelj držav Efte in med njimi ter lete med državami Efte in tretjimi državami je 443 216.
                           Skupno število pravic na ravni EGP iz člena 3f(1) Direktive 2003/87/ES za posebno rezervo je 50 483 824.‘;
                        
                     
                           (f)
                        
                        
                           v členu 4(1) se dodata naslednja odstavka:
                           ‚Skupno število pravic iz člena 3e(3)(d) Direktive 2003/87/ES za obdobje od 1. januarja 2012 do 31. decembra 2012 za lete znotraj ozemelj držav Efte in med njimi ter lete med državami Efte in tretjimi državami je 1 602 774.
                           Skupno število pravic na ravni EGP iz člena 3e(3)(d) Direktive 2003/87/ES za obdobje od 1. januarja 2012 do 31. decembra 2012 je 182 561 019.‘;
                        
                     
                           (g)
                        
                        
                           v členu 4(2) se dodata naslednja odstavka:
                           ‚Skupno število pravic iz člena 3e(3)(d) Direktive 2003/87/ES za vsako leto obdobja od 1. januarja 2013 za lete znotraj ozemelj držav Efte in med njimi ter lete med državami Efte in tretjimi državami je 1 514 325.
                           Skupno število pravic na ravni EGP iz člena 3e(3)(d) Direktive 2003/87/ES za vsako leto obdobja od 1. januarja 2013 je 172 486 396.‘“
                        
                     
         Člen 2
   Besedilo Sklepa 2011/389/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 21. julija 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 20. julija 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  Glej stran 59 tega Uradnega lista.
   
      (2)  UL L 173, 1.7.2011, str. 13.
   
      (3)  Navedena ni nobena ustavna zahteva.